google/wiki40b huggingface dataset:
काला पानी (1958 फ़िल्म)

क्षेप

करण को पता चलता है कि उसके पिता जेल में हैं जबकि उसकी माँ बचपन से ही उससे झूठ बोलती है कि उसके पिता का देहांत हो चुका है। करण अपने पिता से मिलता है और उसे पता चलता है कि उसके पिता जिस हत्या के जुर्म में सजा काट रहे हैं, वह हत्या उन्होंने की ही नहीं है। करण अपने पिता की बेगुनाही को साबित करने के लिए सबूतों की तलाश में लग जाता है जिससे वह केस को फिर से खुलवा सके और अपने पिता को आज़ाद करा सके।
करण की मुलाक़ात एक गवाह से होती है जिसने अदालत में उसके पिता के पक्ष में गवाही दी थी। इस गवाह से उसे इंस्पेक्टर मेहता के बारे में पता चलता है जो उसके पिता के मामले में जांच अधिकारी थे।
करण जिस आशा के घर में पेइंग गेस्ट के तौर पर रहता है, वह आशा एक पत्रकार है।
इंस्पेक्टर मेहता से करण को अन्य गवाह किशोरी और जुम्मन के बारे में पता चलता है। इंस्पेक्टर मेहता यह स्वीकार करते हैं कि उन्हें दाल में कुछ काला लगा था लेकिन वह बचाव पक्ष के वकील के आगे चुप हो गए थे। बचाव पक्ष के वकील दीवान सरदारीलाल थे। इंस्पेक्टर मेहता करण को बताते हैं कि किशोरी और जुम्मन किसी चिट्ठी के बारे में बता रहे थे जो उसके पिता को निर्दोष साबित करने में महत्वपूर्ण हो सकती है।
करण किशोरी को रिझाने की कोशिश करते हैं जिससे वह चिट्ठी हासिल कर सके। इसी बीच करण और आशा के बीच में भी प्रेम पनपने लगता है।
करण वकील दीवान सरदारीलाल से मिलता है कि वह कैसे केस को फिर से खुलवाए और अपने पिता को निर्दोष सिद्ध कर सके। करण वकील सरदारीलाल से पूछता है कि क्या किशोरी से चिट्ठी हासिल कर लेने से वह ऐसा कर पाएगा. वकील सरदारीलाल उसको कहते हैं कि पहले वह चिट्ठी हासिल करे, उसको देखने के बाद ही कुछ कहा जा सकेगा।
दीवान सरदारीलाल खलनायक का काम करता है और वह राय बहादुर जसवंत राय, जिसने सच में खून किया था, को बता देता है कि करण, किशोरी से चिट्ठी हासिल करने की फ़िराक में है। जसवंत राय, जुम्मन को आदेश देता है कि वह इसके बारे में किशोरी को बता दे। किशोरी, करण पर आरोप लगाती है कि उसने उसे धोखा दिया है और झूठा प्रेम दिखाया है। करण जवाब देता है कि जिस किशोरी के झूठ से उसके पिता जेल में हैं, उसको कोई हक़ नहीं है कि वह किसी और को झूठा कहे. सच जानकार किशोरी को पछतावा होता है और वह करण को चिट्ठी दे देती है।
करण ख़ुशी से झूमता हुआ चिट्ठी दीवान सरदारीलाल को देता है। दीवान सरदारीलाल करण के सामने ही चिट्ठी को जला देता है। करण समझ जाता है कि वकील सरदारीलाल हत्यारों से मिला हुआ है। दोनों में हाथापाई होती है और पुलिस करण को गिरफ्तार कर लेती है।
आशा करण की मदद करती है और अख़बार में दीवान सरदारीलाल के बारे छापने का प्रयास करती है लेकिन संपादक आशा को ऐसा करने से रोक देते हैं क्यों की आशा के पास दीवान सरदारीलाल के बारे में ऐसा कुछ लिखने के लिए सबूत नहीं होता है।
किशोरी को इसके बारे में पता चलता है और वह वास्तविक चिट्ठी लेकर आती है। करण इस चिट्ठी के आधार पर केस को फिर से खुलवाता है। दीवान अपने अपराध कुबूल करता है। शंकरलाल के जेल से रिहा होते है कहानी ख़त्म हो जाती है।

संगीत

"नजर लागी राजा तोरे बंगले पर " बहुत पसंद किया गया था। "अच्छा जी मै हारी चलो मान जाओ ना" आज भी लोग गुनगुनाते हैं।
व्यक्तित्व का वर्गीकरण

युंग का व्यक्तित्व प्ररूप

युंग ने व्यक्तिव के 3 प्रकार बताये हैं।
1.अंतर्मुखी
2.बहिर्मुखी
3.उभयमुखी
सलीम-सुलेमान

सलीम और सुलेमान हिन्दी फिल्मों के एक प्रसिद्ध संगीत निर्देशक और गायक हैं। यह एक दो भाइयों की जोड़ी है जिसमे, सलीम मर्चेंट और सुलेमान मर्चेंट शामिल हैं। सलीम और सुलेमान पिछले एक दशक से अधिक से फिल्मों के लिए संगीत रचना कर रहे हैं, इनकी प्रसिद्ध फिल्मों मे शामिल हैं, चक दे! इंडिया, भूत, मुझसे शादी करोगी, मातृभूमि और फैशन।
एक प्रदर्शन में सलीम-सुलेमान]]
इस जोड़ी ने कई भारतीय पॉप बैंड के लिए भी संगीत तैयार किया है जिनमें वीवा, आसमां, श्वेता शेट्टी, जैस्मीन और स्टाइल भाई आदि शामिल हैं। इन्होने कई टीवी विज्ञापनों का निर्माण और संगीत निर्देशन किया है जिसमे इनका सहयोग उस्ताद जाकिर हुसैन और उस्ताद सुल्तान खान जैसे कलाकारों ने किया है। इन्हें इनका पहला मौका करण जौहर ने अपनी फिल्म काल की संगीत रचना करने के लिए दिया था। उसके बाद, इन्होने कई बड़े निर्माताओं और निर्देशक जैसे यश चोपड़ा, सुभाष घई और राम गोपाल वर्मा के साथ फिल्में की हैं। गीत संगीत रचना से पहले, वे फिल्मों मे पार्श्व संगीत रचना करते रहे हैं। कुछ डरावनी फिल्मों में उनका पार्श्व संगीत बहुत पसंद किया गया।.
सलीम-सुलेमान]]
सलीम मर्चेंट , प्रीतम चक्रवर्ती, सुलेमान मर्चेंट एक साथ]]

IIFA पुरस्कार

2007: श्रेष्ठ पार्श्व संगीत जीता जवानी दीवानी के लिए
2005: श्रेष्ठ पार्श्व संगीत जीता मुझसे शादी करोगी के लिए

स्टार स्क्रीन अवार्डस्

2003: श्रेष्ठ पार्श्व संगीत जीता भूत के लिए सालीम सुलमान स्तुदिओ में काम करते हुये|]] 2004: श्रेष्ठ पार्श्व संगीत जीता धूम के लिए

ज़ी सिने अवार्डस्

2005: श्रेष्ठ पार्श्व संगीत जीता अब तक छप्पन के लिए
रेड पैम्फलेट

बंगाल में 1897 में निकाला गया इस्लाम प्रचार साहित्य जो पूर्वी बंगाल के जमिंदार और महाजनों के शोषण को उसके हिंदू होने से जोड़कर देखता था। इस तरह के साहित्य ने सांप्रदायिकता को बढ़ावा दिया।
आनन्द शर्मा

एक हिन्दी साहित्यकार।
इस्लाम में अल्लाह के नाम

उत्पत्ति

हदीस में , मुहम्मद ने कई नामों से अल्लाह को बुलाया है।  संख्या 99 की उत्पत्ति विशेष रूप से कमजोर मानी गई हदीस के लिए जिम्मेदार होती है, हालांकि कम-से-कम उद्धृत हदीस हैं जिन्हें प्रामाणिक माना जाता है और एक ही बिंदु का समर्थन करता है।  
सही मुस्लिम हदीस के अनुसार, 35: 6475 :
अबू हुरैराह ने अल्लाह के रसूल [मुहम्मद] (उन पर शांती हो) कहते हुवे सूना: "अल्लाह के निन्यानवे नाम हैं; जो उन्हें विर्द या स्मृति करता है वे स्वर्ग में जाएंगे। वास्तव में, अल्लाह विषम है और वह विषम संख्याओं से प्यार करता है। और इब्न उमर के शब्दों में [वह शब्द हैं]: 'जिसने उन्हें समझाया'। " 
क़ुरान अल्लाह के "सबसे खूबसूरत नाम" (अल- अस्मा अल-हुस्न) को संदर्भित करता है।   गेरहार्ड बोइंग ने सूरा 17:110 को लोकस क्लासिकस के रूप में संदर्भित किया है, जिसमें कुरान की टिप्पणी में 99 नामों की स्पष्ट सूचियां संलग्न की गई थीं। आयात 22:22-24 में ऐसी सूचियों में शामिल दर्जन से अधिक दिव्य उपकलायों का समूह शामिल है। रहस्यवादी दार्शनिक इब्न अरबी ने अनुमान लगाया कि 99 नाम "ब्रह्मांड के आंतरिक रहस्यों के बाहरी संकेत" हैं। 
हालांकि सभी पारंपरिक रूप से सूचीबद्ध 99 नाम में से अधिकांश कुरान में कहीं नहीं पाए जाते हैं। दूसरों को हदीस से लिया जाता है। 
सूची जरूरी भी नहीं है, क्योंकि कुरान और हदीस से 99 से अधिक दिव्य नामों को जोड़ा जा सकता है।

इस्लामी रहस्यवाद

तसव्वुफ़ (अरबी : التصوف - सूफ़ीवाद) में एक परंपरा है, जिसके प्रभाव के लिए भगवान के 99 नाम एक रहस्यमय - " इस्मु अल- आज़म " या " इस्म ए आज़म " ( ٱلإسم ٱلأعظم - "सबसे बड़ा और ऊंचा नाम") को इंगित करते हैं।   यह "अल्लाह का सबसे बड़ा नाम" कहा जाता है, "वह जिसे वह कहलाता है (प्रार्थना करता है), वह जवाब देगा।" 
अब्दुल्ला इब्न मसूद द्वारा वर्णित एक हदीस के अनुसार, अल्लाह के कुछ नाम भी मानव जाति से छिपाए हैं।  जवाशन कबीर में अरबी के 1000 से अधिक नाम सूचीबद्ध हैं (अरबी : جوشن ٱلكبير - शाब्दिक रूप से 'माहान सीना मुहाफ़िज़')।
पी एस जीना

पी एस जीना एक भारतीय पेशेवर बास्केटबॉल खिलाड़ी है जो केरल राज्य बिजली बोर्ड और भारतीय राष्ट्रीय महिला टीम के लिए खेलती है। उन्क ज्न्म ९ जनवरी १९९४ को कलपेटा में हुआ था। उन्होंने २००९ में U१६ फीबा एशिया चैम्पियनशिप में अपना पहला अंतरराष्ट्रीय कॉल-अप प्राप्त किया। वह स्पोर्ट्स डिवीज़न के लिए खेलती है और बाद में उन्होंने कृष्णनॉन कॉलेज, कन्नूर और कन्नूर विश्वविद्यालय के लिए कॉलेज बास्केटबॉल खेल खेले। जीना ने २०१२ में मलेशिया में U १८ एफआईएए एशिया चैम्पियनशिप फॉर वुमन में भारत के कनिष्ठ महिला टीम के लीडर के रूप में अपने कैरियर का सर्वश्रेष्ठ प्रदर्शन दिखाया। वह पूरे टूर्नामेंट में चीन के वोंग के.ए. के बाद २०.२ अंक प्रति मैच के साथ दूसरे उच्चतम स्कोरर थी।
बनी खालिद

बनी खालिद (अरबी: بني خالد) या अल-खल्दी परिवार, एक अरब जनजातीय संघ है। इस जनजाति ने 15 वीं शताब्दी से 18 वीं तक इराक और पूर्वी सऊदी अरब (अल-हासा और अल-कतिफ) के दक्षिणी क्षेत्र पर शासन किया था। और फिर 1 9वीं शताब्दी की शुरुआत में तुर्क साम्राज्य के अनुदान के तहत। इसकी सबसे बड़ी सीमा पर, बानी खालिद का क्षेत्र उत्तर में इराक से दक्षिण में ओमान की सीमा तक फैला, और बनी खालिद ने शासन करके राजनीतिक प्रभाव बनाए रखा मध्य अरब में नेजद का क्षेत्र। जनजाति के अधिकांश सदस्य वर्तमान में पूर्वी और मध्य सऊदी अरब में रहते हैं, जबकि अन्य कुवैत, कतर, बहरीन, फिलिस्तीन, सीरिया और संयुक्त अरब अमीरात में रहते हैं। बनी खालिद शिया मुस्लिम  और सुन्नी मुस्लिम दोनों हैं।.
सिंडिकेट बैंक

सिंडिकेट बैंक भारत का एक प्रमुख बैंक है। सिंडिकेट बैंक की स्थापना 1925 में उदुप्पी में हुई थी। 19 जुलाई 1969 को सिंडिकेट बैंक राष्ट्रीयकृत कर दिया गया था। सिंडिकेट बैंक की सभी शाखाएँ सी.बी.एस पर हैं।
मुख्यालय - मणिपाल (कर्नाटक)  
अध्यक्ष - अजय विपिन नानावटी  
प्रबंध निदेशक - मृत्युन्जय महापात्र
रुमा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

रुमा उपज़िला बांग्लादेश के दक्षिण-पूर्वी भाग में, चट्टग्राम विभाग के बन्दरबान जिले में स्थित है।
थानाधार

https://commons.wikimedia.org/wiki/File:Apple_garden_image.jpg हिमाचल प्रदेश में स्थित यह जगह सेब के उद्यानों के लिए प्रसिद्ध है। यह स्‍थान शिमला से 80 किलोमीटर दूर पुराने भारत-तिब्‍बत रोड पर स्थित है। इसका हिमाचल के इतिहास में एक विशेष स्‍थान रहा है। 1916 ई. में सैमुअल स्‍टोक जोकि फिलाडेल्‍फिया के एक सामाजिक कार्यकर्ता थे, पहली बार यहां सेब का छोटा सा वृक्ष लेकर आए थे। बाद में वह यहीं के होकर रह गए। यहां अभी भी उनके लगाए उद्यान स्‍टारकिंग डिलेसियस' को देखा जा सकता है।

बरोबाग हिल

यह थानेदर की सबसे ऊंची चोटी है। यहां पर एक बड़ा सा मैदान है इसलिए इस पहाड़ी का नाम बरोबाग पड़ा। यहां से वर्फाच्‍छादित पहाड़ों का सुंदर नजारा दिखता है। इस पहाड़ी से सतलज नदी भी दिखती है।
पहाड़ी पर एक हारमनी हॉल है। यह हॉल तिमंजिला है। इसका निर्माण 1912 ई. में हुआ था। यह भवन पत्‍थर, लकड़ी तथा स्‍लेट का बना हुआ है। यहां पर परमज्‍योर्तिर मंदिर भी है। इसकी स्‍थापना 1937 ई. में हुई थी। इस मंदिर में किसी देवता की मूर्त्ति स्‍थापित नहीं है। इस मंदिर की दीवारों पर संस्‍कृत भाषा में श्‍लोक लिखे हूए हैं।

कोतघर

19वीं शताब्‍दी के प्रारम्‍भ में कोतघर युद्ध का मैदान था। ये युद्ध नेपाल, कांगड़ा, कुल्‍लु, पंजाब के शासकों तथा बाद में ईस्‍ट इंडिया कंपनी से हुआ। अंतत: 1843 ई. में गोरखों को हराकर ईस्‍ट इंडिया कंपनी ने इसे अपने कब्‍जे में कर लिया। 1843 ई. में यहां गार्टन मिशन स्‍कूल स्‍थापित किया गया। 1872 ई. में इसी स्‍कूल के पास संत मेरी चर्च बनाया गया।

हतू चोटी

इस चोटी की ऊंचाई 11155 फीट है। इस पर हतू देवी का मंदिर है। स्‍थानीय लोग हतू देवी को अपनी मां मानते हैं। मंदिर में काले पत्‍थर की देवी की मूर्त्ति स्‍थापित है। इस पहाड़ी पर देवदार का जंगल है। इस पहाड़ी से आसपास का बहुत ही विहंगम दृश्‍य दिखता है।

तानी जुब्‍बार झील

यह झील हतू पहाड़ी से 8 किलोमीटर की दूरी पर है। यह एक छोटी सी झील है। इस झील के पास ही नाग देवता का एक मंदिर है।

जुब्‍बल

(86 किलोमीटर) यह स्‍थान शिमला से हा‍थकोटी जाने के रास्‍ते पर है। यहां भव्‍य जुब्‍बल महल है। अब इस महल को हेरिटेज होटल (टेली: 01781-252001-02) का रूप दे दिया गया है। यह जुब्‍बल राणाओं का महल था। मूल महल का निर्माण 1027 ई. में हुआ था। लेकिन यह महल 1960 के दशक में आग लगने से नष्‍ट हो गया था। बाद में इस महल को पुन: बनाया गया। नया महल स्‍थानीय और यूरोपीय शैली में बना हुआ है। यह महल लकड़ी का बना हुआ है। इसका डिजाइन एक फ्रेंच वास्‍तुकार ने तैयार किया था।
काशी हिन्दू विश्‍वविद्यालय

इतिहास

पं॰ मदनमोहन मालवीय ने काशी हिंदू विश्वविद्यालय की स्थापना का श्रीगणेश १९०४ ई. में किया, जब काशीनरेश महाराज प्रभुनारायण सिंह की अध्यक्षता में संस्थापकों की प्रथम बैठक हुई। १९०५ ई. में विश्वविद्यालय का प्रथम पाठ्यक्रम प्रकाशित हुआ। जनवरी, १९०६ ई. में कुंभ मेले में मालवीय जी ने त्रिवेणी संगम पर भारत भर से आयी जनता के बीच अपने संकल्प को दोहराया। कहा जाता है, वहीं एक वृद्धा ने मालवीय जी को इस कार्य के लिए सर्वप्रथम एक पैसा चन्दे के रूप में दिया। डॉ॰ ऐनी बेसेन्ट काशी में विश्वविद्यालय की स्थापना में आगे बढ़ रही थीं। इन्हीं दिनों दरभंगा के राजा महाराजा रामेश्वर सिंह भी काशी में "शारदा विद्यापीठ" की स्थापना करना चाहते थे। इन तीन विश्वविद्यालयों की योजना परस्पर विरोधी थी, अतः मालवीय जी ने डॉ॰ बेसेंट और महाराज रामेश्वर सिंह से परामर्श कर अपनी योजना में सहयोग देने के लिए उन दोनों को राजी कर लिया। फलस्वरूप बनारस हिंदू यूनिवर्सिटी सोसाइटी की १५ दिसम्बर १९११ को स्थापना हुई, जिसके महाराज दरभंगा अध्यक्ष, इलाहाबाद उच्च न्यायालय के प्रमुख बैरिस्टर सुन्दरलाल सचिव, महाराज प्रभुनारायण सिंह, पं॰ मदनमोहन मालवीय एवं डॉ॰ ऐनी बेसेंट सम्मानित सदस्य थीं। तत्कालीन शिक्षामंत्री सर हारकोर्ट बटलर के प्रयास से १९१५ ई. में केंद्रीय विधानसभा से हिंदू यूनिवर्सिटी ऐक्ट पारित हुआ, जिसे तत्कालीन गवर्नर जनरल लार्ड हार्डिंज ने तुरन्त स्वीकृति प्रदान कर दी। १४ जनवरी १९१६ ई. (वसंतपंचमी) के दिन ससमारोह वाराणसी में गंगातट के पश्चिम, रामनगर के समानान्तर महाराज प्रभुनारायण सिंह द्वारा प्रदत्त भूमि में काशी हिंदू विश्वविद्यालय का शिलान्यास हुआ। उक्त समारोह में देश के अनेक गवर्नरों, राजे-रजवाड़ों तथा सामंतों ने गवर्नर जनरल एवं वाइसराय का स्वागत और मालवीय जी से सहयोग करने के लिए हिस्सा लिया। अनेक शिक्षाविद् वैज्ञानिक एवं समाजसेवी भी इस अवसर पर उपस्थित थे। गांधी जी भी विशेष निमन्त्रण पर पधारे थे। अपने वाराणसी आगमन पर गांधी जी ने डॉ॰ बेसेंट की अध्यक्षता में आयोजित सभा में राजा-रजवाड़ों, सामन्तों तथा देश के अनेक गण्यमान्य लोगों के बीच, अपना वह ऐतिहासिक भाषण दिया, जिसमें एक ओर ब्रिटिश सरकार की और दूसरी ओर हीरे-जवाहरात तथा सरकारी उपाधियों से लदे, देशी रियासतों के शासकों की घोर भर्त्सना की गई।
डॉ॰ बेसेंट द्वारा समर्पित सेंट्रल हिंदू कालेज में काशी हिंदू विश्वविद्यालय का विधिवत शिक्षणकार्य, १ अक्टूबर १९१७ से आरम्भ हुआ। १९१६ ई. में आयी बाढ़ के कारण स्थापना स्थल से हटकर कुछ पश्चिम में १,३०० एकड़ भूमि में निर्मित वर्तमान विश्वविद्यालय में सबसे पहले इंजीनियरिंग कालेज का निर्माण हुआ तत्पश्चात क्रमशः आर्ट्स कालेज एवं साइंस कालेज स्थापित किया गया। १९२१ ई से विश्वविद्यालय की पूरी पढ़ाई कमच्छा कॉलेज से स्थानांतरित होकर नए भवनों में प्रारंभ हुई। विश्वविद्यालय का औपचारिक उद्घाटन १३ दिसम्बर १९२१ को प्रिंस ऑव वेल्स ने किया।
क्वान्त (रूसी पत्रिका)

क्वान्त (रूसी: Квант, अंग्रेज़ी: Kvant) रूस की एक लोकप्रिय वैज्ञानिक पत्रिका है जो भौतिकी और गणित सम्बन्धी लेख प्रकाशित करती है। इसे पढ़ने वाले अधिकतर विद्यार्थी और शिक्षक होते हैं। इसका प्रकाशन सोवियत संघ के ज़माने में सन् १९७० में हुआ था और उस देश के खंडीकरण के बाद रूस में जारी रहा। १९९०-२००१ के काल में क्वान्त के कुछ चुने हुए लेख अंग्रेज़ी द्विमासिक पत्रिका 'क्वान्टम मैगज़ीन' में भी प्रकाशित हुए थे। १९९३-२००१ काल में कुछ का अनुवाद यूनानी भाषा में भी किया गया था।
सीसाकेत प्रान्त

नामोत्पत्ति

"सीसाकेत" थाई भाषा में संस्कृत के "श्री सहकेश" पर आधारित है।
पलटू साहब

पलटू साहब एक संत कवि थे। उन्हें 'द्वितीय कबीर' भी कहा जाता है।

परिचय

संत पलटू साहब के जन्म वा मरण के समय के निश्चित पता नहीं चलता। अयोध्या से प्राय: चार मील पर अवस्थित रामकोट में इनकी एक समाधि है जहाँ पर इनकी मृत्युतिथि आश्विन शुक्ला 12 बतलाई जाती है। किंतु कोई संवत्‌ नहीं दिया जाता और इसी प्रकार इनके शिष्य हुलासदास के ग्रंथ 'ब्रह्मविलास' में इनका जन्मकाल माघ सुदी 7 रविवार, सं. 1826 बतलाया गया कहा जाता है, किंतु ऐसा लगता है कि यह स्वयं उनके इनसे दीक्षा ग्रहण करने का ही समय होगा। संत पलटू साहब जाति के कांदू बनिया थे और यह नगजलालपुर (जि. फैजाबाद), में जो आजमगढ़ जिले की पश्चिमी सीमा के निकट वर्तमान है, उत्पन्न हुए थे, किंतु इनके माता-पिता के नामों का कहीं उल्लेख नहीं मिलता है।
कहा जाता है, ये भी पहले अपने गाँव के पूरोहित गोविंद दूबे की भाँति किसी जानकीदास के शिष्य रहे, किंतु फिर संत भीखा साहब द्वारा दीक्षित होकर लौट आए पर इन्होंने उनसे ही दीक्षा ग्रहण कर ली। इनका पहले कोई और नाम था, किंतु इनके गुरु गोविंद सहब ने, इनमें 'पल पल पर अजपा जाप में लग जाने की दृढ़ प्रवृत्ति' पाकर इन्हें पलटू कहना आरंभ कर दिया। ये बहुत दिनों तक साधारण गृहस्थ का जीवनयापन करते रहे और पीछे मूँड़ मुँड़ाकर तथा करधनी तोड़कर विरक्त साधुओं में मिल गए। इनका कहना है कि मधुमक्खियों के, बूँद बूँद करके एकत्र किए गए मधु के किसी अन्य द्वारा निकाल लिए जाने पर दुखी बन जाती देखकर मुझे माया के रहस्य का बोध हो गया और मैंने उसे बला समझकर उसका परित्याग कर दिया (बानी भा. 2, पृ. 85)। परंतु ये इतना और भी कहते हैं कि इसके कारण मेरी प्रतिष्ठा बढ़ गई जिससे गंभीर लोग तक मेरे चरणों में भेंट चढ़ाने लगे (कुंङ 19) तथा जो परदे के भीतरवाले थे वे भी मेरे यहाँ पहुँचने लग गए (वही, 58)। फलत: पड़ितों, काजियों तथा वैरागी लोगों ने मिलकर मुझे 'अजात' घोषित कर दिया और सभी मेरे पीछे पड़ गए (वही, 255)। (कहते है कि ऐसे ही लोगों के प्रयत्नों के फलस्वरूप ये जीते जी जला दिए गए और यह फिर सुदूर जगन्नाथपुरी में जाकर प्रकट हुए)।
रामकोटा इनके अनुयायियों के लिए प्रमुख केंद्र है और उसके अतिरिक्त, ऐसे स्थानों में जवाढ़ (जि. बहराइच), जलालपुर (जि. बस्ती) के भी नाम लिए जाते हैं जो तीनों ही इनके शिष्य पलटूप्रसाद की शिष्यपरंपरा से संबधित हैं। इनके अन्य शिष्य हुलासदास के शिष्यों का प्रमुख केंद्र बरौली (जि. बाराबंकी) में वर्तमान है।

रचनाएँ

पलटू साहब की अनेक रचनाएँ प्रसिद्ध हैं जो फुटकर रूपों में ही मिलती हैं और उनमें से इनकी साखियों, कुंडलियों, रेखतों, झूलनों, अरिल्लों तथा शब्दों की गणना विशेष रूप से की जाती है तथा इनके कतिपय संग्रह भी प्रकाशित हो चुके हैं। इनकी पंक्तियों में बहुत स्पष्ट एवं सरल किंतु ओजपूर्ण और मुहावरेदार भाषा का प्रयोग हुआ है तथा अपने हृदय की सचाई और अपने भावों की निर्भीक अभिव्यक्ति के आधार पर, ये कभी-कभी द्वितीय 'कबीर' तक भी कहे जाते हैं। इन दोनों में विचारसाम्य के साथ-साथ एक ही जैसे शब्दों एवं वाक्यों का व्यवहार किया गया तक लक्षित होता है। संत 'पलटू-पंथ' भी चल पड़ा।
जिरकोनियम कार्बाइड

जिरकोनियम कार्बाइड एक अकार्बनिक यौगिक है।
तेजी बच्चन

तेजी बच्चन (12 अगस्त, 1914 – 21 दिसम्बर, 2007) एक सामाजिक कार्यकर्ता, प्रसिद्ध हिन्दी कवि हरिवंश राय बच्चन की पत्नी तथा सुप्रसिद्ध हिन्दी फिल्म अभिनेता अमिताभ बच्चन की माँ थीं।
लूइस संरचना

लूइस डॉट संरचना (Lewis structures या Lewis dot diagrams, Lewis dot formulas, Lewis dot structures, electron dot structures, या Lewis electron dot structures (LEDS)), वे आरेख हैं जिनमें किसी अणु के परमाणुओं के बीच आबन्ध को एवं ऋण-युग्म (lone pairs) को दर्शाया गया होता है। उन अणुओं की लूइस संरचना बनायी जा सकती है जिनके परमाणु सह-संयोजकता से जुड़े हों या उपसहसंयोजकता (coordination bonded) से जुड़े हों।
धुरकोत राजस्थल

जनसंख्या

नेपाल के २००१ का जनगणना अनुसार धुरकोत राजस्थल का जनसंख्या ३३५४ है। इसमै पुरुष ४५% और महिला ५५% है।
जापान मानक समय

जापान मानक समय या जेएसटी (日本標準時 Nihon Hyōjunji या 中央標準時 Chūō Hyōjunji) जापान का मानक समय मंडल है जो यूटीसी से ९ घंटे आगे रहता है। यह यूटीसी समय मंडल यूटीसी+०९:०० के कूट से भी जाना जाता है क्योंकि यूटीसी के समय से ९ घंटे जोड़ने पर जापान का समय मिलता है। यहाँ पर कोई दिवालोक बचत समय नहीं है। दूसरे विश्वयुद्ध के दौरान इसे अक्सर टोक्यो मानक समय भी कहा जाता था। जापान मानक समय कोरिया मानक समय इंडोनेशियाई पूर्वी मानक समय और याकुत्सक समय के समान है।

आईएएनए समय मंडल डेटाबेस

आईएएनए समय मंडल डेटाबेस जापान के लिये एक समयमंडल ज़ोन.टैब नामक संचिका में रखता है जो एशिया/टोक्यो के नाम से है।
विनिकुन्का

स्थान

विनिकुन्का पहुँचने का आधिकारिक मार्ग एक छोटे से कस्बे पीतूमार्का से होकर जाता है, जो कुस्को शहर से लगभग दो घंटे की दूरी पर स्थित है। यहाँ पहुँच कर इन पहाड़ों की ढलानों पर पैदल, कार, मोटर साइकिल या घोड़ों पर चढ़कर जाया जा सकता है।
१९६५ ईसा पूर्व

१९६५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९६५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
एलवुड, इंडियाना

इतिहास

एलवुड को डक क्रीक नाम के तहत १८५३ निर्धारित किया गया था। यह १८९१ में एक शहर के रूप में सम्मिलित किया गया। १८५५ में डक क्रीक नाम के तहत एक डाकघर की स्थापना की गई थी। इसे १८६९ में एलवुड नाम दिया गया था। अगस्त के हर तीसरे सप्ताहांत आयोजित वार्षिक ग्लास फेस्टिवल, एक तरीका है जिसमें शहर प्राकृतिक गैस और कांच के साथ क्षेत्र के इतिहास को बढ़ावा देने की कोशिश करता है। एल्वुड, वेसल आप्रवासी परिवारों के लिए एक आम गंतव्य है। एलवुड डाउनटाउन ऐतिहासिक जिला को 2002 में ऐतिहासिक स्थानों के राष्ट्रीय रजिस्टर में सूचीबद्ध किया गया था।
टुडे

यह् एक प्रमुख दैनिक समाचार पत्र है।

प्रकाशन स्थल

यह दैनिक समाचार पत्र लंदन, युनाइटेड किंगडम से प्रकाशित होता है।
काश्गर विभाग

काश्गर विभाग (उईग़ुर: قەشقەر ۋىلايىتى, क़ाश्क़ार विलायती; चीनी: 喀什地区, काशी दीचू; अंग्रेजी: Kashgar Prefecture, काश्गर प्रीफ़ॅक्चर) चीन के शिंजियांग प्रांत का एक प्रशासनिक विभाग है। इसका कुछ इलाक़ा भारत के अक्साई चिन क्षेत्र का भाग है, जो १९५० के दशक से चीन के क़ब्ज़े में है लेकिन जिसे भारत अपनी धरती का अंग मानता है। काश्गर विभाग का कुल क्षेत्रफल १,१२,०५७ वर्ग किमी है (यानी भारत के बिहार राज्य से ज़रा बड़ा)। सन् २०१० की जनगणना में इस विभाग की आबादी ३९,७९,३६२ अनुमानित की गई थी (यानी पटना शहर की आबादी का केवल दो-तिहाई)। काश्गर विभाग की राजधानी काश्गर शहर है।
ब्रह्मगिरि

ब्रह्मगिरि वन्यजीव अभयारण्य, कर्नाटक के कोडगु जिले में स्थित अभयारण्य है जो पश्चिमी घाट का भाग है। यह 181 वर्ग किलोमीटर में फैला है और कुट्टा से माकुट्टा के बीच बना हुआ है। यह अभयारण्य केरल के अरलम वन्यजीव अभयारण्य के निकट है। ये जंगल गौर, भालू, हाथी, हिरन, चीते, जंगली बिल्ली, शेर जैसी पूंछ वाला बंदर और नीलगिरी लंगूर का घर है। ब्रह्मगिरि अभरारण्य विभिन्न प्रकार के पक्षी देखने के लिए भी उचित जगह है। इस अभयारण्य में आने का सही समय अक्टूबर से मई है। यहाँ आने से पहले अनुमति लेना आवश्यक है।
मापन उपकरण

विशिष्ट उपकरणों के लिये 'मापक उपकरणों की सूची' देखें।
भौतिक विज्ञानों, इंजीनियरी, नियंत्रण, स्वचालन (आटोमेशन) तथा गुणवत्ता सुनिश्चित करने आदि के लिये उपयुक्त भौतिक राशियों के मापन की आवश्यकता होती है जो मापन उपकरणों के द्वारा किया जाता है। बिना मापन उपकरणों के आधुनिक सभ्यता का अस्तित्व ही नहीं होता। दूसरे शब्दों में मापन एवं मापन उपकरण, विज्ञान एवं प्रौद्योगिकी के मूल हैं।
तुलना माइक्रोस्कोप

तुलना माइक्रोस्कोप (Comparison microscope) एक सूक्ष्मदर्शी यंत्र है जिसका उपयोग अगल-बगल में रखे दो नमूनों का विश्लेषण करने के लिये किया जाता है। तुलना माइक्रोस्कोप, एक प्रकाशीय-सेतु (ऑप्टिकल ब्रिज) द्वारा जुड़े दो सूक्ष्मदर्शकों से मिलकर बनता है। इस तरह की व्यवस्था से एक ही खिड़की में, एक साथ, दो अलग-अलग वस्तुएँ देखी जा सकतीं है। इस कारण , यदि दो वस्तुओं की तुलना करनी हो तो यह सूक्षमदर्शी अधिक उपयुक्त है क्योंकि साधारण सूक्षमदर्शी से देखकर यदि तुलना करनी हो तो दो अलग-अलग वस्तुओं को दो बार देखना पड़ेगा और देखी हुई छबि को याद करते हुए तुलना करना पड़ेगा। यह प्रक्रिया अधिक समय लगाती है और प्रेक्षक की स्मृति पर भी निर्भर करती है।

इतिहास

१९२९ में, एक तुलना माइक्रोस्कोप केल्विन गोडार्ड और उसके साथी फिलिप ग्रावेल्ला द्वारा इस प्रयोजन के लिए अनुकूलित का उपयोग कर इसी तरह की तकनीक का इस्तेमाल किया सेंट वेलेंटाइन दिवस नरसंहार में भाग लेने के शिकागो पुलिस विभाग दोषमुक्त करने के लिए।
चम्पावत की आदमखोर बाघिन

चम्पावत की आदमखोर बाघिन जिम कार्बेट का प्रथम शिकार थी जिसका वर्णन उन्होंने अपनी पुस्तक "कुमाओं के नरभक्षी "में किया है।
रमन लांबा

एक दिवसीय खिलाड़ी

भारत के लिए एक एक दिवसीय खिलाड़ी के रूप में रमन लांबा 1986 आस्ट्रेलेशिया कप फाइनल में प्रस्तुत हुए, जहां उन्होंने कपिल देव की गेंद पर अब्दुल कादिर को एक कलाबाजी युक्त कैच लेकर आउट कर दिया। इस मैच में वे एक प्रतिस्थापक क्षेत्ररक्षक थे। एक दिवसीय क्रिकेट में उनकी शुरुआत काफी अच्छी रही और उन्होंने अपने पहले ही मैच में 64 रन बनाए और अपने छठे मैच में 102 रन और एक शतक और 2 अर्द्धशतक के साथ प्रति पारी 55.60 के औसत से आस्ट्रेलिया के खिलाफ 278 रन बनाने के लिए उन्हें मैन ऑफ़ द सिरीज़ घोषित किया गया। 6 पारियों में उनका स्कोरिंग पैटर्न था 64, 01, 20*, 74, 17 और 102. वे और कृष्णमाचारी श्रीकांत जवाहरलाल नेहरू सैनेटेनरी कप 1989 के लिए भारत के सलामी बल्लेबाज थे। उन्होंने ऑस्ट्रेलिया और पाकिस्तान के खिलाफ दो बार 100 रन की सलामी साझेदारी की। उनका दृष्टिकोण समान था, दोनों ही मारक खिलाड़ी थे। दोनों की साझेदारी और मारक बल्लेबाजी दृष्टिकोण को बाद में सलामी बल्लेबाजों के रूप सनत जयसूर्या और रोमेश कालूवितरणा में दिखा.

टेस्ट खिलाड़ी

रमन लांबा ने श्रीलंकाई खिलाड़ियों के खिलाफ 33.67 की औसत से एक मध्यम शुरुआत की, लेकिन वेस्ट इंडीज के खिलाफ एकमात्र परीक्षण में दो पारियों में सिर्फ एक रन बना कर असफल रहे जिसने एक टेस्ट खिलाड़ी के रूप में उनके कैरियर को वस्तुतः समाप्त कर दिया। उन्होंने 1989 में पाकिस्तान के खिलाफ इलेवन खेलते हुए टेस्ट खेल में वापसी जरुर की, लेकिन नेट के दौरान अपनी उंगली को घायल कर लिया और मैच में खेल नहीं पाए और मोहम्मद अजहरुद्दीन ने उन्हें प्रतिस्थापित किया।